ai4bharat/Pralekha huggingface dataset:
PIB Headquarters
पत्र सूचना कार्यालयाचे कोविड-19 संबंधित बातमीपत्र
(|
|
- 188.19 cr vaccine doses have been administered so far under Nationwide Vaccination Drive
- India's Active caseload currently stands at 16,279
- Active cases stand at 0.04%
- Recovery Rate currently at 98.75%
- 2,252 recoveries in the last 24 hours increases Total Recoveries to 4,25,25,563
- 2,927 new cases recorded in the last 24 hours
- Daily positivity rate 
- Weekly Positivity Rate 
- 83.59 cr Total Tests conducted so far; 5,05,065 tests conducted in the last 24 hours
#Unite2FightCorona
#IndiaFightsCorona
नवी दिल्ली/मुंबई, 27 एप्रिल 2022
आरोग्य मंत्रालयाची कोविड-19 घडामोडींवरील माहिती
आज सकाळी 7 वाजेपर्यंत प्राप्त झालेल्या तात्पुरत्या अहवालानुसार, भारताच्या देशव्यापी कोविड-19 प्रतिबंधक लसीकरण मोहिमेने 188.19  कोटींचा टप्पा पार केला आहे. 2,31,48,146 सत्रातून हे लसीकरण पार पडले आहे.
देशातील 12 ते 14 वर्ष वयोगटासाठी 16 मार्च 2022 रोजी कोविड प्रतिबंधक लसीकरण मोहीम सुरू झाली. आतापर्यंत 2.75  कोटींपेक्षा अधिक किशोरवयीन मुलांना लसीची पहिली मात्रा देण्यात आली आहे. त्याचप्रमाणे 10 एप्रिल, 2022 पासून 18 ते 59 वयोगटातल्या नागरिकांसाठी कोविड-19 प्रतिबंधक खबरदारीच्या मात्रा देण्यास प्रारंभ झाला आहे. आतापर्यंत 5,17,547 जणांना खबरदारीच्या मात्रा देण्यात आल्या आहेत.
भारतात रुग्णसंख्या सध्या 16,279 इतकी आहे, ती देशाच्या एकूण रुग्णसंख्येच्या तुलनेत 0.04% इतकी आहे.
परिणामी, भारतात रुग्ण बरे होण्याचा दर 98.75% आहे.गेल्या 24 तासांत 2,252 कोरोना रुग्ण बरे झाल्यामुळे आतापर्यंत कोरोनामुक्त झालेल्या रुग्णांची संख्या  वाढून 4,25,25,563 झाली आहे.
गेल्या 24 तासात 2,927 नव्या कोरोना रुग्णांची नोंद झाली.
गेल्या 24 तासात एकूण 5,05,065 चाचण्या करण्यात आल्या. भारताने आतापर्यंत एकूण 83.59  कोटींहून अधिक चाचण्या केल्या आहेत. साप्ताहिक आणि दैनंदिन पॉझिटिव्हिटी दरातही लक्षणीय घट झाली आहे. साप्ताहिक पॉझिटिव्हिटी दर सध्या 0.59% तर दैनंदिन पॉझिटिव्हिटी दर 0.58% आहे.
इतर अपडेट्स :
- राज्ये आणि केंद्रशासित प्रदेशांकडे अजूनही 19.70 कोटींपेक्षा अधिक लसीच्या न वापरलेल्या उपयोगी मात्रा, शिल्लक आहेत.
महत्त्वाचे ट्विट्सS.Patil/D.Rane
आरोग्य आणि कुटुंब कल्याण मंत्रालय
भारतासाठी डिजिटल आरोग्य व्यवस्था विकसित करण्यात नावीन्यपूर्ण उपाययोजना सुचविण्याबाबत ‘स्वारस्य पत्र’ पाठवण्याचे राष्ट्रीय आरोग्य प्राधिकरण चे खुले आवाहन
नवी दिल्ली, 14 एप्रिल 2022
www.pib.gov.in
राष्ट्रीय आरोग्य प्राधिकरण, या आयुष्मान भारत डिजिटल मिशन  ची अंमलबजावणी करणाऱ्या संस्थेने, देशात राष्ट्रीय डिजिटल आरोग्य मिशन व्यवस्था विकसित करण्यासाठी काही नावीन्यपूर्ण उपाययोजना सुचवण्यासाठी स्वारस्यपत्रे  सादर करावीत, असे खुले आवाहन सर्व संबंधित हितसंबंधियांना केले आहे. या एकत्रित प्रयत्नांमुळे, विकासाला तर गती मिळेलच, शिवाय डिजिटल सार्वजनिक वस्तू, सर्वसामान्यांना आणि खाजगी घटकांनाही सहज उपलब्ध होऊ शकतील.
आयुष्मान भारत डिजिटल मिशन  चा उद्देश, असा एक निर्वेध ऑनलाईन प्लॅटफॉर्म विकसित करणे आहे, ज्यामुळे डिजिटल आरोग्य व्यवस्थेअंतर्गत आंतर-कार्यान्वयन शक्य होईल. “डिजिटल बिल्डिंग ब्लॉक्स’ प्रमाणे ही संकल्पना विकसित करण्यात आली आहे. यातील प्रत्येक ब्लॉक, एक ‘डिजिटल पब्लिक वस्तू’ म्हणून समजला जाईल. ज्याचा वापर, कोणत्याही घटकाकडून, डिजिटल आरोग्य व्यवस्थेत केला जाऊ शकेल. यातून या व्यवस्थेला महत्वाच्या क्षमता मिळतील. आयुष्मान भारत डिजिटल मिशनची संकल्पना साकार होण्यात यामुळे मदत होईल.
या संदर्भात अधिक माहिती खालील लिंक वर उपलब्ध आहे. :
https://abdm.gov.in/assets/uploads/eoi_docs/Open_Call_for_Expression_of_Interest__vF.pdf
राष्ट्रीय आरोग्य प्राधिकरण सर्व प्रकारचे तंत्रज्ञान प्रदाते/व्यक्ती यांच्यासोबत सहकार्याने काम करण्यास उत्सुक आहे.अशा उपाययोजना सार्वजनिक किंवा खाजगी घटकांना, सेवा म्हणून, मोफत सुचवण्यास/देऊ करण्यास उत्सुक असलेल्या लोकांनी आपली स्वारस्यपत्रे एनचए कडे पाठवावीत. ही स्वारस्यपत्रे, abdm@nha.gov.in. या ईमेल आयडी वर मेल पण करता येतील.
S.Kane/R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 147
गृह आणि शहरी व्यवहार मंत्रालय
केंद्रीय गृहनिर्माण आणि शहरी व्यवहार मंत्रालयाच्या 'मेरी लाईफ, मेरा स्वच्छ शहर' या भव्य मोहिमेचा प्रारंभ
नवी दिल्ली, 15 मे 2023
गृहनिर्माण आणि शहरी व्यवहार मंत्रालयाच्या 'मेरी लाईफ , मेरा स्वच्छ शहर ' या भव्य मोहिमेचा गृहनिर्माण आणि शहरी व्यवहार मंत्री हरदीप एस. पुरी यांनी आज नवी दिल्ली येथे प्रारंभ केला.
सामान्य घरगुती वस्तूंचा पुनर्वापर आणि पुनर्चक्रीकरण हा भारतीय संस्कृतीचा अविभाज्य भाग आहे. या सवयीतून प्रेरणा घेऊन गृहनिर्माण आणि शहरी व्यवहार मंत्रालयाने कचरा व्यवस्थापनातील तीन R अर्थात कमी वापर, पुनर्वापर आणि पुनर्चक्रीकरणाला प्रोत्साहन देण्यासाठी 'मेरी लाईफ, मेरा स्वच्छ शहर' मोहिमेचा प्रारंभ केला आहे. शहरी भारत कचऱ्यापासून ‘संपत्ती’ बनवण्याची तत्त्वे अधिकाधिक अंगीकारत आहे आणि पुन्हा वापरण्यासाठी जुन्या वस्तूंचे सक्रियपणे नूतनीकरण करत आहे. यामुळे स्वच्छ भारत अभियान -शहर 2.0 अंतर्गत एकूण शून्य-कचरा परिसंस्थेला चालना मिळत आहे.
कमी वापर, पुनर्वापर आणि पुनर्चक्रीकरण हा ‘कचऱ्यातून संपत्ती निर्मितीचा’ चा कणा आहे आणि त्यातून अनेक कारागीर, पुनर्चक्रीकरण करणारे, बचत गट, उद्योजक, स्टार्टअप इत्यादींना अनेक उत्पादनांमध्ये कचऱ्याचा पुनर्वापर करून उत्पादननिर्मितीत सक्षम बनवले आहे. पंतप्रधान नरेंद्र मोदी यांचे अभियान, लाईफ  वैयक्तिक आणि सामूहिक कृतीला आणखी प्रोत्साहन देते.
या देशव्यापी मोहिमेचे उद्दिष्ट, नागरिकांना कपडे, पादत्राणे , जुनी पुस्तके, खेळणी आणि वापरलेल्या प्लास्टिकचा पुनर्वापर किंवा पुनर्वापर करण्यासाठी योगदान देता यावे यासाठी शहरांमध्ये ‘तीन आर केंद्रे, वन स्टॉप संग्रह केंद्रे , यांची उभारणी व्हावी, हा आहे.
देशभरात 20 मे 2023 रोजी RRR केंद्रे सुरू करण्याचे नियोजन आहे. न वापरलेल्या किंवा वापरलेल्या प्लास्टिकच्या वस्तू, कपडे, पादत्राणे, पुस्तके आणि खेळणी जमा करण्यासाठी ही केंद्रे नागरिक, संस्था, व्यावसायिक उपक्रम इत्यादींकरिता वन-स्टॉप सोल्यूशन म्हणून काम करतील. संकलनानंतर, या वस्तू वेगवेगळ्या भागधारकांना पुनर्वापरासाठी, नूतनीकरणासाठी किंवा नवीन उत्पादनांमध्ये रूपांतरित करण्यासाठी दिल्या जातील. अशा प्रकारे सरकारच्या चक्राकार अर्थव्यवस्थेच्या दृष्टीकोनाला खऱ्या अर्थाने गती दिली जाईल.
केंद्रीय मंत्री हरदीप पुरी यांनी आरआरआर संकल्पना गीत स्पर्धेचा प्रारंभही केला. स्पर्धक संकल्पना गीत लेखन, रचना, गायनाद्वारे सादर करू शकतात आणि आकर्षक बक्षिसे जिंकू शकतात. ही स्पर्धा MyGov मंचावर 20 मे ते 18 जून 2023 या कालावधीत खुली असेल.
जागतिक पर्यावरणदिनाचे औचित्य साधून 5 जून, 2023 रोजी पर्यावरणासाठी जीवनशैली प्रतिज्ञा घेऊन तसेच सर्व शहरांमध्ये मोठ्या प्रमाणात स्वच्छता मोहिमा हाती घेऊन 'मेरी लाइफ, मेरा स्वच्छ शहर' मोहिमेचा समारोप होईल.
नागरिक MyGov वर https://pledge.mygov.in/life-movement/ येथे 'पर्यावरणासाठी जीवनशैली'  प्रतिज्ञा घेऊ शकतात.S.Kane/S.Kakade/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 136
रस्ते वाहतूक आणि महामार्ग मंत्रालय
भारतमाला परियोजनेअंतर्गत सुरु होणारे आर्थिक कॉरीडॉर
नवी दिल्ली, 2 फेब्रुवारी 2022
भारतमाला परियोजनेच्या पहिल्या टप्प्याच्या अंमलबजावणीत 9,000 किलोमीटर लांबीच्या आर्थिक कॉरीडॉर उभारण्याची संकल्पना प्रस्तावित आहे. त्यापैकी 6,087 किलोमीटर लांबीच्या रस्त्यांची कामे मंजूर करण्यात आली असून उर्वरित कामाला येत्या 2 आर्थिक वर्षांमध्ये मंजूरी देण्याचे नियोजन करण्यात आले आहे. आतापर्यंत, 1,613 किलोमीटर लांबीची रस्त्यांची कामे पूर्ण झाली असून शिल्लक रस्त्यांचे काम वर्ष 2026-27 पर्यंत पूर्ण करण्याचे उद्दिष्ट ठेवण्यात आले आहे.
केंद्रीय रस्ते वाहतूक आणि महामार्ग मंत्री नितीन गडकरी यांनी आज राज्यसभेत लिखित उत्तराद्वारे ही माहिती दिली.
Jaydevi PS/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 193
मंत्रिमंडळ
आरोग्यनिगा क्षेत्रातील सहकार्यासाठी भारत आणि बहारीनमध्ये सामंजस्य कराराला मंत्रिमंडळाची मंजुरी
नवी दिल्ली, 27 जून 2018
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत, आरोग्यनिगा क्षेत्रातील सहकार्याकरिता भारत आणि बहरीनमध्ये सामंजस्य करारासाठी मंजुरी दिली.
सामंजस्य करारात सहकार्यासाठी पुढील क्षेत्र समाविष्ट करण्यात आली आहेत.
- प्रकाशने आणि संशोधन परिणामांसह माहितीचे आदानप्रदान
- एकमेकांच्या देशातील सरकारी अधिकाऱ्यांचे, शैक्षणिक कर्मचाऱ्यांचे, शिक्षकांचे, विद्वानांचे, तज्ञांचे आणि विद्यार्थ्यांचे दौरे
- कार्यशाळा आणि प्रशिक्षण अभ्यासक्रमांमध्ये सहभाग.
- खासगी क्षेत्रात तसेच प्रबोधिनी स्तरावर आरोग्य आणि वैद्यकीय संशोधन गतिविधींना प्रोत्साहन देणे.
- परस्परांच्या सहमतीने निर्धारित सहकार्याचे अन्य विषय
सहकार्याच्या व्यापक विवरणासाठी आणि या सामंजस्य कराराच्या अंमलबजावणीच्या देखरेखीसाठी एक कार्यकारी गट स्थापन केला जाईल.
B.Gokhale/S.Kakade/P.Malandkar
(Visitor Counter : 67
आरोग्य आणि कुटुंब कल्याण मंत्रालय
3 कोटी पेक्षा जास्त कोरोना चाचण्या करत भारताने केला नवा टप्पा पार
दहा लाख लोकसंख्येमागे चाचण्यांच्या प्रमाणात सातत्याने वाढ, आज हे प्रमाण 21,769
नवी दिल्ली, 17 ऑगस्ट 2020
लक्ष्यकेन्द्री, सातत्यपूर्ण आणि केंद्र, राज्य आणि केंद्रशासित प्रदेशांच्या समन्वित प्रयत्नातून भारताने 3 कोटी चाचण्या करत नवा टप्पा पार केला आहे. निदानासाठीच्या प्रयोग शाळांच्या जाळ्याचा विस्तार आणि देशभरात या चाचण्या सहज उपलब्ध होण्याची सुविधा यामुळे चाचण्यांची संख्या वाढण्यासाठी मोठी चालना मिळाली आहे. गेल्या 24 तासात 7,31,697 चाचण्या करत, दररोज दहा लाख चाचण्या करण्याची क्षमता प्राप्त करण्याच्या आपल्या निर्धाराच्या दिशेने भारत वाटचाल करत आहे. याच्या बळावर दहा लाख लोकांमध्ये 21,769 चाचण्या करण्यात येत आहेत.
14 जुलैला एकूण चाचण्या 1.2 कोटी होत्या त्यात वाढ होऊन 16 ऑगस्ट 2020 ला ही संख्या 3 कोटी झाली. याच काळात पॉझिटीव्हिटी दर 7.5% वरून 8.81%झाला. चाचण्यांच्या संख्येत वाढ केल्यानंतर सुरवातीला पॉझिटीव्हिटी दरात सुरवातीला वाढ होईल मात्र तत्पर विलगीकरण, शोध आणि वेळेवर वैद्यकीय व्यवस्थापन यासह इतर उपाय योजनांमुळे हळू हळू या पॉझिटीव्हिटी दरात दिल्लीप्रमाणे घट होऊ लागते.
चाचण्या अधिक केल्यामुळे कोविड -19 रुग्ण वेळीच ओळखता येऊन त्याचे सुरवातीलाच विलगीकरण करता येते. याच्या बरोबरीने प्रभावी वैद्यकीय व्यवस्थापन राबवल्याने मृत्यू दर कमी झाला आहे. म्हणजेच चाचण्यामध्ये वाढ आणि वेळेवर चाचण्या यामुळे पॉझिटीव्हिटी दर कमी होण्याबरोबरच मृत्यू दरही कमी होतो.
चाचण्यांचे धोरण विकसित करण्याच्या निर्धारामुळे देशात निदान चाचण्यांच्या जाळ्याचा विस्तार होत आहे. 2020 मध्ये जानेवारीच्या सुरवातीला पुण्यात केवळ एक प्रयोगशाळा होती आता देशात प्रयोग शाळांची संख्या 1470 झाली आहे. यामध्ये सरकारी क्षेत्रातल्या 969 तर खाजगी 501 प्रयोग शाळांचा समावेश आहे. यामध्ये
- रिअल-टाईम RT PCR प्रयोगशाळा: 754 
- TrueNat आधारीत प्रयोगशाळा: 599 
- CBNAAT आधारीत प्रयोगशाळा: 117 
कोविड-19 शी संबंधित सर्व तांत्रिक मुद्दे, मार्गदर्शक तत्वे,आणि सल्ल्यासंबंधी अधिकृत आणि अद्ययावत माहितीसाठी कृपया येथे नियमितपणे भेट द्याः https://www.mohfw.gov.in/ आणि @MOHFW_INDIA.
कोविड-19 शी संबंधित तांत्रिक विचारणा technicalquery.covid19[at]gov[dot]in यावर तर इतर मुद्दे ncov2019[at]gov[dot]in आणि @CovidIndiaSeva यावर पाठवू शकता.
कोविड-19 संदर्भात काही शंका असल्यास कृपया आरोग्य आणि कुटुंब कल्याण मंत्रालयाच्या + 91-11-23978046 या हेल्पलाइनवर किंवा 1075  क्रमांकावर संपर्क साधा.. कोविड-19 वरील राज्ये/केंद्रशासित प्रदेशांच्या हेल्पलाइन क्रमांकाची यादी https://www.mohfw.gov.in/pdf/coronvavirushelplinenumber.pdf वर उपलब्ध आहे.M.Iyengar/N.Chitale/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 145
संरक्षण मंत्रालय
संरक्षण औद्योगिक कॉरिडॉर
नवी दिल्ली, 24 मार्च 2023
भारत सरकारने आपल्या 2018-19 च्या अर्थसंकल्पात देशात सर्वांगीण संरक्षण उत्पादन परिसंस्था विकसित करण्यासाठी दोन संरक्षण औद्योगिक कॉरिडॉर  स्थापन करण्याची घोषणा केली आहे. अलिगढ, आग्रा, झांसी, कानपूर, चित्रकूट आणि लखनौ या सहा नोड्ससह उत्तर प्रदेशमध्ये एक कॉरिडॉर स्थापन करण्यात आला आहे आणि दुसरा तामिळनाडूमध्ये चेन्नई, होसूर, कोईम्बतूर, सेलम आणि तिरुचिरापल्ली या पाच नोड्ससह स्थापन करण्यात आला आहे.
उत्तर प्रदेश सरकारकडून मिळालेल्या माहितीनुसार, 12,191 कोटी रुपयांची संभाव्य गुंतवणूक असलेल्या उद्योग/ संस्थांबरोबर 108 सामंजस्य करार  करण्यात आले आहेत. उत्तर प्रदेश संरक्षण औद्योगिक कॉरिडॉर  मध्ये यापूर्वीच 2,445 कोटी रुपयांची गुंतवणूक झाली आहे. याशिवाय, तामिळनाडू सरकारकडून मिळालेल्या माहितीनुसार, 53 उद्योगांसह 11,794 कोटी रुपयांच्या संभाव्य गुंतवणुकीसाठी सामंजस्य करार इत्यादीद्वारे व्यवस्था करण्यात आली आहे. तामिळनाडू संरक्षण औद्योगिक कॉरिडॉर  मध्ये 3,894 कोटी रुपयांची गुंतवणूक आधीच झाली आहे. देशात कोणताही नवीन संरक्षण औद्योगिक कॉरिडॉर स्थापन करण्याचा कोणताही प्रस्ताव नाही.
संरक्षण राज्यमंत्री अजय भट्ट यांनी आज लोकसभेत अण्णासाहेब शंकर जोल्ले यांनी विचारलेल्या प्रश्नावर लेखी उत्तर देताना ही माहिती दिली.
G.Chippalkatti/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 96
अर्थ मंत्रालय
तपास संस्थांनी उच्च दर्जाची व्यावसायिकता कायम ठेवावी-केंद्रीय अर्थमंत्री
(नवी दिल्ली, 4 डिसेंबर 2018
महसूल गुप्तचर विभागाने उच्च व्यावसायिक दर्जा आणि प्रामाणिकता राखावी आणि जवळपास परिपूर्ण संघटना बनण्यासाठी प्रयत्न करावेत असे केंद्रीय वित्तमंत्री अरुण जेटली यांनी सांगितले.
महसूल गुप्तचर विभाग च्या 61 व्या स्थापना दिनानिमित्त आयोजित कार्यक्रमात ते आज नवी दिल्लीत बोलत होते. तपास संस्थांनी उच्च दर्जाची व्यावसायिकता कायम राखत गुन्हे शोधणे हा एकमेव हेतू समोर ठेवण्याची गरज असल्याचे जेटली यांनी सांगितले. कोणताही निरपराध दुखावला जाणार नाही किंवा त्याला त्रास दिला जाणार नाही हे निश्चित करतानाच कोणीही दोषी सुटणार नाही याची खात्री बाळगणे गरजेचे आहे, असेही जेटली यांनी स्पष्ट केले.
प्रसारमाध्यम किंवा बातम्यांमध्ये कमी प्रमाणात विवाद निर्माण होणे, हे त्यांच्यासाठी चांगले ठरेल असे जेटली यांनी सांगितले. अंमली पदार्थांचा चोरटा व्यापार वाढलेल्या क्षेत्रात भारत आहे आणि त्याचा भारतावर विपरीत परिणाम होत आहे. सध्याच्या भौगोलिक आणि राजकीय परिस्थितीत आणि शेजारी राष्ट्र लक्षात घेता येथे दहशतवादाचा परिणाम होतो आहे आणि त्यामुळे शस्त्रास्त्रांचा बेकायदेशीर चोरटा व्यापार होतो आहे. या परिस्थितीत देश सुरक्षित ठेवण्याची मोठी जबाबदारी आपल्या यंत्रणांवर आहे, असे त्यांनी स्पष्ट केले. यावेळी जेटली यांनी कर्तव्य बजावतांना मृत्युमुखी पडलेले एल.डी.अरोरा या अधिकाऱ्यांचे स्मरण केले. जेटली यांच्या हस्ते जी. एस. स्वाहिनी आणि एम. एल. वाधवान या माजी महासंचालकांना ‘उत्कृष्ट सेवा सन्मान 2018’ने गौरवण्यात आले तसेच जेटली यांनी ‘भारतातील चोरटा व्यापार 2017-18’ च्या दुसऱ्या अंकांचे प्रकाशनही करण्यात आले.
महसूल सचिव अजय भूषण पांडे यांनी महसूल गुप्तचर विभागाला कायदा अंमलबजावणी विभागांमध्ये मानाचे स्थान मिळाल्याचे सांगितले.
यावेळी सीबीआयसीचे अध्यक्ष एस. रमेश, महसूल गुप्तचर विभागाचे महासंचालक देबी प्रसाद दास यांचीही भाषणे झाली.
N.Sapre/J.Patankar/P.Kor
अल्पसंख्यांक मंत्रालय
हज 2021 साठी अर्ज सादर करण्याच्या अंतिम तारखेला 10 जानेवारी 2021 पर्यंतची मुदतवाढ
प्रत्येक हज यात्रेकरुसाठी, प्रत्यक्ष यात्रा सुरु करण्याच्या स्थळापर्यंत जाण्याचा अंदाजे खर्च कमी येणार : अल्पसंख्यक मंत्री
हज यात्रा 2021 साठी अर्ज करण्याच्या अंतिम तारखेला 10 जानेवारी 2021 पर्यंतची मुदतवाढ देण्यात आली आहे अशी, माहिती, केंद्रीय अल्पसंख्यक मंत्री मुख्तार अब्बास नक्वी यांनी आज दिली. तसेच हज यात्रेची सुरुवात करण्यासाठीच्या प्रत्येक स्थळी पोचण्यासाठीच्या यात्रेकरुंच्या खर्चातही कपात करण्यात आली आहे, असे त्यांनी सांगितले. आज मुंबईत, हज हाउस येथे हज समितीसोबत झालेल्या बैठकीनंतर घेतलेल्या पत्रकार परिषदेत ते बोलत होते.
हे अर्ज सादर करण्याचीमुदत आज संपणार होती,मात्र आता ही मुदत 10 जानेवारीपर्यंत वाढवण्यात आली आहे. आतापर्यंत हज यात्रेसाठी 40 हजार हून अधिक अर्ज आले असून त्यापैकी 500 पेक्षा जास्त अर्ज मेहरम  शिवाय जाण्यास इच्छुक असणाऱ्या महिलांचे आहेत, अशी माहिती नक्वी यांनी दिली.
गेल्यावर्षी 2,100 पेक्षा जास्त महिलांनी मेहरम शिवाय जाण्यासाठी अर्ज केले होते, मात्र कोविडमुळे ही यात्रा रद्द झाली असली तरीही त्यांचे अर्ज 2021 च्या यात्रेसाठीही वैध समजले जातील,असेही त्यांनी सांगितले. मेहरम शिवाय जाण्यासाठी उत्सुक महिलांचे नवे अर्ज स्वीकारले जातील तसेच त्यांना लॉटरी पद्धतीच्या निवडीतून जावे लागणार नाही, अशी माहिती नक्वी यांनी दिली.
यात्रा सुरु करण्याच्या स्थळांविषयी सौदी अरेबियाशी चर्चा करून, या स्थळी पोहोचण्याचा खर्च कमी करण्यात आला आहे, असेही नक्वी यांनी सांगितले. म्हणजे मुंबई आणि अहमदाबाद या ठिकाणांहून यात्रा सुरु केल्यास एकूण यात्रेचा खर्च आता साधारण 3,30,000 रुपये इतका असू शकेल.
कोविडच्या पार्श्वभूमीवर, हज यात्रा 2021 मध्ये निश्चित करण्यात आलेले सर्व राष्ट्रीय-आंतरराष्ट्रीय प्रोटोकॉल आणि नियमांचे काटेकोर पालन केले जाईल, असे नक्वी म्हणाले. ही यात्रा जून-जुलै 2021 मध्ये होणार आहे. सौदी अरेबिया सरकारने निश्चित केलेल्या सर्व नियमांच्या आधारावरच यात्रेची आखणी करण्यात आली आहे.
यासाठी नियमावली, पात्रता निकष, वयोमर्यादा या सगळ्यातच बदल करण्यात आला आहे. कोविडचा धोका लक्षात घेऊन सर्व नियम आणि यात्रेची नव्याने आखणी केली आहे, असे त्यांनी सांगितले. या सर्व नियमावलीचे काटेकोर पालन केले जाईल, असे नक्वी म्हणाले. प्रत्येक यात्रेकरूला, यात्रा सुरु करण्याच्या 72 तास आधी कोरोनाची चाचणी करावी लागेल. ही चाचणी निगेटिव्ह असल्याचे प्रमाणपत्र सादर केल्यावरच प्रवासाची परवानगी मिळेल.
कोविड महामारी आणि एअर इंडिया तसेच इतर हवाई कंपन्यांकडून मिळालेल्या प्रतिसादानुसार यात्रा सुरु करण्याची स्थळे कमी करुन 10 करण्यात आली आहेत. आधी ती 21 होती. हज 2021 साठी मुंबई, अहमदाबाद, बंगळूरु, कोच्ची, दिल्ली, गुवाहाटी, हैदराबाद, कोलकाता लखनौ आणि श्रीनगर ही केंद्रे असतील.महाराष्ट्र, गोवा, मध्य प्रदेश, छत्तीसगड, दमण-दीव, दादरा आणि नगरहवेली इथले यात्रेकरू मुंबई केंद्रापासून यात्रा सुरु करू शकतील.
रसायन आणि खते मंत्रालय
केंद्रीय मंत्री डॉ मनसुख मांडवीया यांनी विविध राज्ये/केंद्रशासित प्रदेशांतील खतांची उपलब्धता आणि वापराचा घेतला आढावा
देशात 150 लाख मेट्रिक टनापेक्षा जास्त खतांचा साठा उपलब्ध असून तो देशभरातील शेतकऱ्यांच्या गरजा भागवण्यासाठी पुरेसा-मांडवीय यांचे प्रतिपादन
वसुंधरेचे रक्षण करण्यासाठी खतांचा संतुलित वापर आवश्यक असून रासायनिक खतांचा वापर कमी करण्याचा आमचा संकल्प : डॉ.मांडविया
नवी दिल्ली, 22 ऑगस्ट 2023
केंद्रीय रसायन आणि खते, आरोग्य आणि कुटुंब कल्याण मंत्री डॉ मनसुख मांडवीया यांनी आज नवी दिल्ली येथे विविध राज्यांच्या कृषीमंत्र्यांशी संवाद साधत खतांची उपलब्धता आणि वापराबाबत एक बैठक घेतली. बैठकीदरम्यान त्यांनी नॅनो युरिया, नॅनो डीएपी आणि पर्यायी खतांना चालना देण्याच्या प्रगतीचा आणि या संदर्भात राज्यांनी उचललेल्या पावलांचाही आढावा घेतला.
देशात सध्या 150 लाख मेट्रिक टन साठा असल्याचे सांगून खतांची पुरेशी उपलब्धता आहे,अशी माहिती डॉ.मांडविया यांनी बैठकीच्या सुरुवातीला सर्व राज्यांना दिली आणि हा साठा केवळ चालू खरीप हंगामाची काळजी घेईल असे नाही तर आगामी रब्बी हंगामाची पुरेश्या साठ्यासह सुरुवात सुनिश्चित करेल, असे नमूद केले.
डॉ. मांडविया यांनी वसुंधरेच्या रक्षणासाठी रासायनिक खतांचा अतिरेकी वापर कमी करण्याची गरज अधोरेखित केली. केंद्र सरकारने पीएम प्रणाम योजनेच्या रूपात आधीच एक पाऊल उचलले आहे,यांचा त्यांनी पुनरुच्चार केला. भूमातेच्या संरक्षणासाठी, संथपणे मिसळत जाणारे -रिलीज सल्फर कोटेड युरिया , नॅनो युरिया, नॅनो डीएपी अशा पर्यायी खतांच्या वापराला प्रोत्साहन देणे अशा प्रयत्नांचाही यामध्ये समावेश आहे. या संकल्पात सक्रिय सहभागी होण्याची तयारी सर्व राज्यांच्या सरकारांनी यावेळी व्यक्त केली.
शेतकऱ्यांच्या सर्व गरजा एकाच ठिकाणी पूर्ण करणाऱ्या वन-स्टॉप-शॉप म्हणून काम करणाऱ्या देशभरातील प्रधानमंत्री किसान समृद्धी केंद्रांच्या उपक्रमावर यावेळी चर्चा झाली. त्यांनी सर्व राज्यांचे कृषी मंत्री आणि राज्य सरकारच्या अधिकाऱ्यांना या प्रधानमंत्री किसान समृद्धी केंद्रांना नियमित भेट देऊन शेतकऱ्यांमध्ये जनजागृती करण्याचे आवाहन केले.
पर्यायी खतांच्या वापराला प्रोत्साहन देण्यासाठी, रासायनिक खतांचा अतिवापर कमी करण्यासाठी सर्व आवश्यक पावले उचलण्यासाठी केंद्र आणि राज्यांत सहमती होऊन बैठक संपली. पीएम-प्रणाम, यूरिया गोल्ड, नॅनो-युरिया, नॅनो-डीएपी यांसारख्या अलीकडेच सुरू केलेल्या उपक्रमांना सर्व राज्यांतील शेतकरी समुदायाच्या मोठ्या हितासाठी अपेक्षित परिणाम साध्य करण्याच्या समान संकल्पावर एकमत व्यक्त करत मान्यता देण्यात आली आहे.
विविध राज्यांचे कृषीमंत्री आणि राज्य सरकारचे वरिष्ठ अधिकारी आणि खते विभाग आणि कृषी व शेतकरी कल्याण विभागाचे वरिष्ठ अधिकारी या बैठकीला उपस्थित होते.
N.Chitale/S.Patgaonkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 73
महिला आणि बालविकास मंत्रालय
लिंग समानता, महिला सक्षमीकरण तसेच महिलांच्या नेतृत्वाखालील विकासाच्या संदर्भात ऐतिहासिक कामगिरी करत, नवी दिल्ली येथील जी-20 प्रमुखांचा जाहीरनामा 2023 मध्ये, गांधीनगर येथे झालेल्या महिला सक्षमीकरणविषयक मंत्रीस्तरीय परिषदेत स्वीकारण्यात आलेल्या अध्यक्षांच्या निवेदनाचा समावेश
‘लिंग समानता आणि सर्व महिला तसेच मुलींचे सक्षमीकरण’ या विषयात सर्वोत्तमता मिळवण्याप्रती भारताच्या सामुहिक आणि अविचल निष्ठेला आता नवी दिल्ली येथील जी-20 प्रमुखांचा जाहीरनामा 2023 मध्ये अढळ स्थान मिळाले आहे.
लिंग समानता, महिला सक्षमीकरण तसेच महिलांच्या नेतृत्वाखालील विकासाच्या संदर्भात ऐतिहासिक कामगिरी करत, नवी दिल्ली येथील जी-20 प्रमुखांचा जाहीरनामा 2023 मध्ये, गांधीनगर येथे 2 ते 4 ऑगस्ट 2023 या कालावधीत झालेल्या महिला सक्षमीकरणविषयक मंत्रीस्तरीय परिषदेत स्वीकारण्यात आलेल्या अध्यक्षांच्या निवेदनाचा समावेश करण्यात आला आहे.
नवी दिल्ली येथील जी-20 प्रमुखांचा जाहीरनामा 2023 ‘आर्थिक तसेच सामाजिक सक्षमीकरण’, ‘लिंगविषयक डिजिटल विभागणी कमी करणे, ‘लिंग समावेशक हवामानविषयक कृतीला चालना’ आणि ‘महिलांची अन्नसुरक्षा, पोषण आणि स्वास्थ्य यांचे संरक्षण’ या मुद्द्यांवर लक्ष केंद्रित करण्यात आले आहे.
सगळ्यात महत्त्वाचे म्हणजे, महिलांच्या सक्षमीकरणाबाबत कृतिगटाची निर्मिती करण्याला जी-20 समूहाच्या नेत्यांनी मान्यता दिली. ब्राझीलच्या जी-20 अध्यक्षतेच्या काळात या गटाची पहिली बैठक होणार आहे.
‘लिंग समानता आणि सर्व महिला तसेच मुलींचे सक्षमीकरण’ या विषयात सर्वोत्तम ठरण्याप्रती भारताच्या सामुहिक आणि अविचल निष्ठेला आता नवी दिल्ली येथील जी-20 प्रमुखांचा जाहीरनामा 2023 मध्ये अढळ स्थान मिळाले आहे.
महिलांच्या नेतृत्वाखालील विकासावर लक्ष केंद्रित केल्यामुळे भारताची जी-20 अध्यक्षता जगभरात महिलांच्या सक्षमीकरणाच्या प्रगतीची अग्रदूत झाली आहे. भारताने अध्यक्षतेच्या काळात लिंग समानतेच्या मुद्द्यावर आधारित सहा आंतरराष्ट्रीय परिषदा आणि 86 आभासी पद्धतीच्या आंतरराष्ट्रीय बैठकांचे आयोजन केले होते. यामध्ये अपोलो रुग्णालय समूहाच्या संयुक्त व्यवस्थापकीय संचालक डॉ. संगीता रेड्डी यांच्या अध्यक्षतेखाली झालेल्या जी-20 ईएमपीओडब्ल्यूईआर बैठकीचा तसेच संगीत नाटक अकादमी पुरस्कारप्राप्त नृत्यशिक्षिका डॉ.संध्या पुरेचा यांच्या अध्यक्षतेखाली झालेल्या डब्ल्यू 20 बैठकीचा समावेश आहे.
या काळात 3 लाखांहून अधिक नागरिकांनी वॉकेथॉन आणि फ्लॅश मॉबसह लोकसहभागाच्या विविध कार्यक्रमांमध्ये उत्साहाने भाग घेतल्याबद्दल केंद्रीय महिला आणि बालविकास मंत्रालयाने त्यांची प्रशंसा केली आहे.
उपराष्ट्रपती कार्यालय
राज्यपालांनी राज्याचे मार्गदर्शक म्हणून काम करत राहण्याचे उपराष्ट्रपतींचे आवाहन
नवी दिल्ली, 17 जुलै 2022
राज्यपालांनी राज्यांसाठी ‘मार्गदर्शक’ म्हणून काम करत राहण्याचे आणि भारत सरकारद्वारे निधी उपलब्ध करून दिलेले कार्यक्रम राज्यांकडून योग्यरित्या राबवले जातील याची काळजी घेण्याचे आवाहन उपराष्ट्रपती एम. वेंकय्या नायडू यांनी केले आहे. राज्यपालांचे कार्यालय हे "शोभेचे पदही नाही आणि राजकीय पदही नाही" आणि त्यांचे आचरण राज्य प्रशासनासाठी 'आदर्श ' ठरले पाहिजे, असे त्यांनी सांगितले.
उपराष्ट्रपतींनी आज उपराष्ट्रपती निवास येथे स्नेहभोजन आयोजित केले होते. यावेळी विविध राज्ये आणि केंद्रशासित प्रदेशातील राज्यपाल, नायब राज्यपाल आणि प्रशासक त्यांच्या जोडीदारासह उपस्थित होते.
नायडू यांनी राज्यपालांना कुलपती या नात्याने त्यांच्या राज्यातील अधिकाधिक विद्यापीठांना वारंवार भेटी देण्याचे आणि विद्यार्थी आणि कर्मचारी यांच्याशी संवाद साधण्याचे आवाहन केले. त्यांनी राष्ट्रीय शैक्षणिक धोरण 2020 च्या अंमलबजावणीवर लक्ष ठेवण्याविषयीही सुचवले.
राज्ये आणि केंद्रशासित प्रदेशांमध्ये क्षयरोग निर्मूलन आणि इतर आरोग्य जागृती उपक्रमांमध्ये राज्यपाल महत्त्वाचे भागीदार होऊ शकतात, असेही उपराष्ट्रपतींनी सुचवले. लसीकरणाचे उदाहरण देताना, लोकांना लसीकरणासाठी प्रेरित केल्याचे सकारात्मक परिणाम आणि भारतातील मृत्यूचे कमी झालेले प्रमाण याकडे नायडू यांनी लक्ष वेधले. राज्यपालांनी विविध लसीकरण मोहिमांमध्ये भागीदार व्हावे आणि लोकांशी संवाद साधताना निरोगी आहाराच्या सवयींच्या महत्त्वावर भर द्यावा,असेही त्यांनी राज्यपालांना सुचवले.
गृहमंत्री अमित शहा, वरिष्ठ अधिकारी आणि इतर मान्यवर यावेळी उपस्थित होते.N.Chitale/S.Kakade/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128